CELEX: C2007/315/45
Language: fi
Date: 2007-12-22 00:00:00
Title: Asia C-456/07: Ennakkoratkaisupyyntö, jonka Najvyšší súd Slovenskej republiky on esittänyt 9.10.2007 — Karol Mihal v. Daňový úrad Košice V

22.12.2007   
            
            
               FI
            
            
               Euroopan unionin virallinen lehti
            
            
               C 315/26
            
         Ennakkoratkaisupyyntö, jonka Najvyšší súd Slovenskej republiky on esittänyt 9.10.2007 — Karol Mihal v. Daňový úrad Košice V
   (Asia C-456/07)
   (2007/C 315/45)
   Oikeudenkäyntikieli: slovakki
   Ennakkoratkaisua pyytänyt tuomioistuin
   Najvyšší súd Slovenskej republiky
   Pääasian asianosaiset
   
      Kantaja: Karol Mihal
   
      Vastaaja: Daňový úrad Košice V
   Ennakkoratkaisukysymykset
   
               1)
            
            
               Voidaanko jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (jäljempänä kuudes direktiivi) 4 artiklan 5 kohdan ensimmäistä alakohtaa tulkita siten, että siinä tarkoitetaan ainoastaan julkisoikeudellisia yhteisöjä, jotka ovat oikeushenkilöitä, ja että siinä ei tarkoiteta julkisoikeudellisia yhteisöjä, jotka ovat luonnollisia henkilöitä, eli siten, että julkisoikeudellisia yhteisöjä, jotka ovat oikeushenkilöitä, ei pidetä verovelvollisina niiden viranomaisen ominaisuudessa harjoittaman toiminnan tai suorittamien liiketoimien osalta, mutta julkisoikeudellisia yhteisöjä, jotka ovat luonnollisia henkilöitä, pidetään verovelvollisina?
            
         
               2)
            
            
               Siltä osin kuin kansallisessa oikeussäännöksessä rajoitetaan niiden henkilöiden piiriä, joita ei pidetä verovelvollisina (ja joilta ei kanneta arvonlisäveroa) kuudennen direktiivin 4 artiklan 5 kohdan ensimmäisen kohdan perusteella, voidaanko kuudennen direktiivin 4 artiklan 5 kohdan ensimmäisen alakohdan säännöksen katsoa olevan välittömästi sovellettava?
            
         
               3)
            
            
               Voidaanko katsoa, että luonnollinen henkilö, kuten tässä tapauksessa haastemies, joka käyttää julkista valtaa ja jota pidetään kansallisessa oikeusjärjestyksessä virkamiehenä, harjoittaa julkisoikeudellisen yhteisön toimintaa, eli voidaanko katsoa, että hän ei ole verovelvollinen kuudennen direktiivin 4 artiklan 5 kohdan ensimmäisessä alakohdassa tarkoitetulla tavalla viranomaisen ominaisuudessa harjoittamansa toiminnan tai suorittamiensa liiketoimien osalta?